Преюдициално запитване, отправено от Bundesfinanzhof (Германия) на 30 октомври 2013 г. — Finanzamt Ulm/Ingeborg Wagner-Raith, в качеството си на правоприемник на починалата Maria Schweier
(Дело C-560/13)
Език на производството: немски
Запитваща юрисдикция
Bundesfinanzhof
Страни в главното производство
Ответник в първоинстанционното и жалбоподател в ревизионното производство: Finanzamt Ulm
Жалбоподател в първоинстанционното и ответник в ревизионното производство: Ingeborg Wagner-Raith, в качеството си на правоприемник на починалата Maria Schweier
Друга страна в производството: Bundesministerium der Finanzen
Преюдициални въпроси
Допуска ли свободното движение на капитали по член 73Б ДЕО (след 1 май 1999 г. — член 56 ЕО1 ) национална разпоредба (в случая член 18, параграф 3 от Закона за търгуването на дялове от чуждестранни инвестиционни схеми и данъчното облагане на доходи от чуждестранни инвестиции, наричан „AuslInvestmG“), по силата на която при определени условия за местни лица, притежаващи дялове от чуждестранни инвестиционни фондове, в допълнение към разпределените дивиденти следва да се определят и фиктивни приходи в размер на 90 % от разликата между първата и последната цена на обратно изкупуване за годината, но не по-малко от 10 % от последната цена на обратно изкупуване (или от борсовата или пазарната стойност), по отношение на участия във фондове от трети страни, тъй като по същество непроменената от 31 декември 1993 г. разпоредба е във връзка с предоставянето на финансови услуги по смисъла на клаузата за запазване на завареното положение по член 73В, параграф 1 ДЕО (след 1 май 1999 г. — член 57, параграф 1 ЕО )?Ако не бъде отговорено утвърдително на първия въпрос :Във всички случаи ли участието в такъв инвестиционен фонд със седалище в трета страна представлява пряка инвестиция по смисъла на член 73В, параграф 1 ДЕО (след 1 май 1999 г. — член 57, параграф 1 ЕО), или отговорът на този въпрос зависи от обстоятелството дали въз основа на национални разпоредби на държавата, където се намира седалището на инвестиционния фонд, или по други причини участието позволява на инвеститора да участва ефективно в управлението на инвестиционния фонд или в контрола върху него?